Diari Oficial de la Generalitat Valenciana


Sumari del DOGV 6899, del 09-11-2012 (2012/10392)

RESOLUCIÓ de 31 d'octubre de 2012, de la Direcció General de Centres Docents, per la qual es modifica la Resolució de 19 de setembre de 2012 que resol la convocatòria d'ajudes econòmiques destinades a l'escolarització en els centres d'Educació Infantil, de primer cicle, de titularitat de corporacions locals i de titularitat privada per al curs escolar 2012-2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6899

Data del DOGV
:   09-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10503


Data del document
:   31-10-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 31 d'octubre de 2012, de la Direcció General de Centres Docents, per la qual es modifica la Resolució de 19 de setembre de 2012 que resol la convocatòria d'ajudes econòmiques destinades a l'escolarització en els centres d'Educació Infantil, de primer cicle, de titularitat de corporacions locals i de titularitat privada per al curs escolar 2012-2013. [2012/10618]  
Per Resolució de 19 de setembre de 2012, de la Direcció General de Centres Docents (DOCV núm. 6871, de 27 de setembre), es resol l'Orde 17/2012, de 7 de maig, per la qual es convocaven ajudes econòmiques destinades a l'escolarització en els centres d'Educació Infantil, de primer cicle, de titularitat de corporacions locals i de titularitat privada per al curs escolar 2012-2013.  
L'esmentada Orde 17/2012, de 7 de maig, publicada en el DOCV núm. 6776, de 17 de maig, especifica en la base quarta, punt 3.b, respecte a la sol·licitud d'ajudes a centres d'Educació Infantil de primer cicle, que les corporacions locals que gestionen el centre a través d'alguna modalitat de gestió indirecta hauran d'aportar la documentació actualitzada que acredite la relació jurídica de la corporació local amb l'entitat que gestiona el centre (contractes i plecs preparatoris d'esta), a més de la documentació que han de presentar els centres de titularitat privada.  
  
Així mateix, l'Orde 12/2012, de 7 de maig, establix que són els concessionaris dels centres d'Educació Infantil els que hauran de formular directament la corresponent sol·licitud, gestió i justificació de les ajudes a l'escolarització de l'alumnat del primer cicle d'Educació Infantil, ja que la concessionària és l'entitat que ha de rebre com a beneficiària la subvenció, d'acord amb la base segona, punt 1, de l'orde i de conformitat amb l'article 11 de la Llei 38/2003, de 17 de novembre, General de Subvencions (BOE núm. 276, de 18 de novembre).  
  
En la Resolució de 19 de setembre de 2012, ja mencionada, apareixen com a beneficiaris de la subvenció els titulars corresponents d'escoles infantils.  
Una vegada revisada la nova documentació aportada pels esmentats titulars, es comprova els canvis que proposen respecte a la gestió de les escoles infantils.  
Per tot això que s'ha exposat, de conformitat amb la disposició final primera de l'Orde 17/2012, de 7 de maig, el director general de Centres Docents, per delegació de la consellera, resol:  
Modificar l'annex I de la Resolució de 19 de setembre de 2012, de la Direcció General de Centres Docents (DOCV núm. 6871, de 27 de setembre), per la qual es resol l'Orde 17/2012, de 7 de maig, per la qual es convocaven ajudes econòmiques destinades a l'escolarització en els centres d'Educació Infantil, de primer cicle, de titularitat de corporacions locals i de titularitat privada per al curs escolar 2012-2013, per substitució de beneficiaris, segons l'annex d'esta resolució.  
  
Els nous beneficiaris de la subvenció hauran d'assumir les obligacions que la base tercera i la resta de l'orde de convocatòria establix per a estos.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, els interessats podran interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la consellera d'Educació, Formació i Ocupació en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació o a partir de l'endemà del dia que es notifique la resolució expressa del recurs de reposició o que este s'haja d'entendre presumptament desestimat.  
  
  
València, 31 d'octubre de 2012.- El director general de Centres Docents: Jorge Cabo Martínez.  
  
  
ANNEX  
  
Els centres que han canviat de beneficiari de la subvenció són:  
  
- Escola Infantil Municipal Bigastrín, titular Ajuntament de Bigastro, concessionària beneficiària de la subvenció: Escuela Infantil Bigastrín Coop.V., substituïx l'Ajuntament de Bigastro.  
- Escola Infantil Municipal Miguel Hernández, titular Ajuntament de Los Montesinos, concessionària beneficiària de la subvenció: Ana Naya Garcia SL, substituïx l'Ajuntament de Los Montesinos.  
- Escola Infantil Municipal, titular Ajuntament d'Orihuela, concessionària beneficiària de la subvenció: Colectiva Costa Capital SL, substituïx l'Ajuntament d'Orihuela.  
- Escola Infantil Municipal Orihuela Costa, titular Ajuntament d'Orihuela, concessionària beneficiària: Educativa Persan C.B., substituïx l'Ajuntament d'Orihuela.  
- Escola Infantil Municipal La Papallona, titular Ajuntament de Xeraco, concessionària beneficiària de la subvenció: CLECE SA, substituïx l'Ajuntament de Xeraco.